Phokis — Delphi — 175/174 BC
Region: Central Greece (IG VII-IX) — Delphi 

αρχοντος αρχελαου του δαμοσθενεος μηνος ποιτροπιου επι τοισδε απεδοτο φιλων τελεσαρχου τωι απολλωνι τωι πυθιωι σωμα γυναικειον αι ονομα ιστιω τιμας α[ργυ]ριου μναν δυο. βεβαιωτηρ κατον νομον δρ[ο]μοκλειδας αγιωνος δελφος. παραμεινατω δε ιστιω παρα φιλωνα μεχρι κα ζω[η φ]ιλων ποιεουσα παν το ποτιτασσομενον το δυ[ν]ατον ει δε κα μη ποιη ιστιω η μη παραμ[ε]ινη εξεστω φιλωνι η αλλω υπερ φιλωνα κολαζειν ως κα θελωντι αζαμιοις οντοις κ[α]ι ανυποδι[κ]οις. ει δε τι κα παθη φιλων ελευθερα [ε]στω ιστιω κυριευουσα τε αυτοσαυτας κα[ι] αποτρεχουσα οις κα θελη καθως επιστευσε τωι θεωι ταν ωναν. ει δε τις κα απτηται ιστιους επει κα [τε]λευταση φιλων βεβαιον παρεχετω ο βεβαι[ω]τηρ τωι θεωι ταν ωναν κατα τον νομον. ομο[ι]ω[ς] δε και οι παρατυνχανοντες κυριοι εοντων συλεοντες ως ελευθεραν ουσαν αζαμιοι [ε]οντες και ανυποδικοι πασας δικας και ζαμιας. στεφανουτω δε κατα μηνα νουμηνια και εβδομα ταν φιλων[ο]ς εικονα δαφνινω στεφανω πλεκτω. μαρτυρες τοι ιερεις του απολλωνος αθαμβος αμυντας και οι αρχ[ο]ντες βουλων μελισιων ξενων ιδιωται μαντιας κλευδαμου ξενεας βαβυλου καλλιερος δελφοι.